Document ID: 31994R1804

KOMISSION ASETUS (EY) N:o 1804/94,
annettu 22 päivänä heinäkuuta 1994,
tomaattien tuottajille maksettavan vähimmäishinnan ja tomaattijalosteiden tuotantotuen vahvistamisesta markkinointivuodeksi 1994/1995
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (EY) N:o 549/94(2), ja erityisesti sen 4 artiklan 4 kohdan ja 5 artiklan 5 kohdan,
sekä katsoo, että
tomaattijalosteiden tuotantotuelle asetettavasta rajasta 17 päivänä maaliskuuta 1993 annetussa neuvoston asetuksessa (ETY) N:o 668/93(3) vahvistetaan tukeen oikeutetut määrät markkinointivuodesta 1993/1994 alkaen,
neuvoston asetuksessa (ETY) N:o 1206/90(4), sellaisena kuin se on muutettuna asetuksella (ETY) N:o 2202/90(5), vahvistetaan hedelmä- ja vihannesjalostealan tuotantotukijärjestelmän yleiset säännöt,
asetuksen (ETY) N:o 426/86 4 artiklan 1 kohdan mukaisesti tuottajalle maksettava vähimmäishinta on määritettävä edeltävänä markkinointivuonna sovellettavan vähimmäishinnan, hedelmä- ja vihannesalan perushintojen kehityksen ja eri määräpaikkoihin tarkoitettujen tuoretuotteiden, mukaan luettuna toimitukset jalosteteollisuudelle, tavanomaisen menekin takaamisen tarpeen perusteella; kyseisen asetuksen 4 artiklan 1 kohdan ensimmäisen alakohdan mukaisesti markkinointivuodesta 1992/1993 alkaen tuottajalle maksettava vähimmäishinta mukautetaan tomaattitiivisteen, -mehun ja -hiutaleiden valmistukseen käytetyn raaka-aineen liukenevan kuiva-ainepitoisuuden perusteella,
komission asetuksessa (ETY) N:o 2022/92(6) vahvistetaan tiettyjen tomaattien tuottajille maksettavan vähimmäishinnan soveltamista koskevat yksityiskohtaiset säännöt liukenevan kuiva-ainepitoisuuden perusteella,
mikäli neuvosto ei tee päätöstä hedelmien ja vihannesten perushinnan vahvistamisesta markkinointivuoden 1994/1995 loppuun asti, komissio ottaa erityisesti huomioon ehdotuksensa neuvostolle ja tämän vahvistamat hinnat markkinointivuoden kolmeksi ensimmäiseksi kuukaudeksi,
asetuksen (ETY) N:o 426/86 5 artiklassa määritellään tuotantotuen vahvistamisperusteet; on erityisesti otettava huomioon edeltävälle markkinointivuodelle vahvistettu tuki, mukautettuna tuottajille maksettavan vähimmäishinnan kehityksen sekä yhteisön ja tärkeimpien kilpailevien kolmansien maiden raaka-ainekustannusten välisen erotuksen huomioon ottamiseksi; tomaattitiivisteiden, kokonaisena säilöttyjen kuorittujen ja kuorimattomien tomaattien sekä tomaattimehun osalta hintojen kehitys ja ulkoisen kaupan määrä olisi otettava huomioon, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Markkinointivuodeksi 1994/1995:
a) asetuksen (ETY) N:o 426/86 4 artiklassa tarkoitettu liitteessä I lueteltujen tuotteiden tuottajille maksettava vähimmäishinta
ja
b) kyseisen asetuksen 5 artiklassa tarkoitettu liitteessä II lueteltujen tuotteiden tuotantotuki
vahvistetaan mainituissa liitteissä.
2 artikla
Jos tuote jalostetaan sen jäsenvaltion ulkopuolella, jossa se on viljelty, kyseisen jäsenvaltion on toimitettava tuotantotukea maksavalle jäsenvaltiolle todiste siitä, että tuottajalle maksettava vähimmäishinta on maksettu.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä heinäkuuta 1994.

Labels: 2
17
19
6